《金缕曲 柳眼 叠前韵》
清代·叶绍本

可是才中酒。认东风、惺忪阑角。倦还开否。一片青垂蘼芜陌，怅倦孤城似斗。

已盼到、寒消九九。楼外斜窥春意嫩，正红闺、离思和愁守，章台畔。

好回首。

长堤杳杳花骢走。阅多少、青衫丝泪，玉酥纤手。似笑还啼斜阳里，此段风情谁受。

著几树、永丰坊口。问讯星眸眠乍起，向个侬、眉底评妍丑。

娇无那、映珠牖。

作者简介：叶绍本，字仁甫，号筠潭，归安人。嘉庆辛酉进士，改庶吉士，授编修，历官山西布政使，降鸿胪寺卿。有《白鹤山房诗钞》。